شەفەق
نیوز/ پەرلەمانتاریگ عراقی، ئمڕوو شەممە، رەسین وە چارەیگ ئەرا گیچەڵ بەش پارێزگایل
هەرێم کوردستان لە ئارد دیرکەفتگ راگەیان.
بڕیار
رەشید ئەرا ئاژانس شەفەق نیوز وت: گیچەڵ بەش ئارد دیرکەفتگ ئەرا ماوەی دوو مانگ لەبان
پارێزگایل هەرێم کوردستان دویای قسەکردن وەرد وەزیر بازرگانی فیدراڵی و وەڕیەوبەر
گشتی بەشەوکردن بەرهەمەیل خوەراکی لە وەزارەتەگە چارەسەر کریا.
رەشید
نوینەرە لە پارێزگای سلێمانی وت: وەزارەت بازرگانی فیدراڵی ئەوەسا بەش هاووڵاتییەیل
هەرێم کوردستان لە ئارد، وەماوەی رووژەیل بانان کل کەێد، و ئەوەسا وەگورەی بەش پارێزگایل
ناوڕاس و باشوور کل کەێد.
خەڵک
هەرێم کوردستان داد لە دیرکەفتن بەش ئارد کەن، لە وەختیگ هەمیش سکاڵا لە چینەگەی هەس،
ک هیشت دەسەیگ وە سەرۆکایەتی وەڕیەوبەر گشتی پلاندانان لە وەزارەت بازرگانی فیدراڵی
لە ١٧ی ئەیلوول باێدە سلێمانی،  وتاقی ئەو ئاردە
لە ئەمارەیل پارێزگایل سلێمانی بکەێد، و تا ماوەی چەنگ ئەرا وەکارهاوردن خاسە.
